Al-Qusayr i Syria

Al-Qusayr (arabisk القصير) er ein by vest i Syria i Homs guvernement. Han ligg kring 35 km sør for Homs i fjellområdet nær grensa til Libanon som ligg 15 kilometer mot sørvest. Av stader i nærleiken finn ein Rablah og Zira'a i sør, Jandar further i aust, al-Dabaah i nordaust, Arjoun i nordvest og Aqrabiyah i vest. Al-Qusayr ligg 540 meter over havet.

Byen har ein muslimsk majoritet med ein større kristen minoritet og ei samla folketal på 29 818 i 2004 i følgje ei syrisk folketeljing. I tillegg til å vere senteret i al-Qusayr-distriktet, er han òg det administrative senteret i al-Qusayr nahiyah («underdistrikt») som består av 60 stader med eit samla folketal på 107 470 i 2004.

Historie
Al-Qusayr er den næraste moderne byen til den gamle byen Qadesh (i dag ruinar kalla Tell Nebi Mend) kalla opp etter den gamle guddomen Qetesh. Den gamle byen låg på ein åstopp, omgjeve av bymurar nord og over sletta aust for elva der historikarar har plassert det største kjende stridsvognslaget i antikken, slaget ved Qadesh i mai 1274 fvt. mellom styrkane til Rameses II av Egypt og Muwatalli II som regjerte over hettittane.

Den arabiske geografen Yaqut al-Hamawi vitja byen tidleg på 1200-talet, under Ajjubide-dynastiet og skreiv at al-Qusayr låg nord for Damaskus, var omgjeve av hagar og hadde ein stor khan (karavanserai.)le Strange, 1890, s.489.

Under Muhammed Ali-dynastiet i Egypt erobra Levanten i 1832, og Ibrahim Pasha, som leia felttoget, oppheldt seg ved al-Qusayr. Etter at hæren trekte seg attende, vart fleire egyptiske familiar att i byen på grunn av klimaet og det rike jordbruket. Oliven, eple, aprikos, kveite, bygg og poteter vart dyrka i området.Yusef, Danny. The City of al-Qusayr - Daughter of the Orontes. E-Homs. E-Syria. 2008-12-27.

Den syriske borgarkrigen
Somme av innbyggjarane i al-Qusayr deltok i den syriske borgarkrigen mot styret til Bashar al-Assad. Byen vart reisemålet til fleire avhopparar frå den syriske hæren. Mellom starten av opprøret i april 2011 og 13. februar 2012, vart minst 70 innbyggjarar drepne.Carrasco, Mayte. Death a daily event in al-Qusayr south of Homs. Monsters and Critics: Middle East News. 2012-02-13. Sidan november 2011 vart al-Qusayr kringsett av hæren.Suriye Cephesi – Resimlerle, El Kuseyr. The Guardian. 01.02.2012. 20 Eylül 2012 tarihinde erişilmiştir.

Den 20. april 2012 detonerte Abdel Ghani Jawhar, ein sprengstoffekspert og kommandant for Fatah al-Islam-gruppa, seg sjølv i al-Qusayr ved eit uhell, medan han førebudde sprengstoff. Han var ettersøkt i Libanon for 200 tilfelle av mord, attentat, mordforsøk og åtak med sprengstoff.I Syria, Libanon’s Most Wanted Sunni Terrorist Blows Himself Up. TIME. 2012-04-23.

Den 4. april 2013 sette den syriske hæren i gang ein offensiv mot al-Qusayr for å ta alle landsbyane kring opprørarane, slik at sjølve byen etter kvart ville overgje seg. Qusayr-området vert rekna som strategisk viktig fordi han ligg halvvegs mellom hovudstaden og Middelhavet og nær grensa til Libanon. Den 19. mai 2013 klarte hæren å kome inn i al-Qusayr. I juni 2013 hadde hæren kontroll over halvparten av byen, mellom anna den militære flybasen. Den 5. juni 2013 hadde den syriske hæren full kontroll over al-Qusayr.
8. desember 2024 blei byen teken av syriske opposisjonsstyrkar leia av Tahrir Al-Sham.

Folkesetnad
I 1970 hadde al-Qusayr eit folketal på 9 240.United States. Office of International Health. Division of Planning and Evaluation, 1977, s. 131. I følgje Statistisk sentralbyrå i Syria var folketalet i 2004 29 818.Folketeljing 2004 . Syrisk statistisk sentralbyrå (CBS). Homs guvernement.  BBC estimerte at folketalet var kring 40 000 i 2011–12.Wood, Paul. Syria's slide towards civil war. BBC News. 2012-02-12. Henta 26. mai 2014. I 2004 var det 5 304 hushaldningar i byen.

I 2012 hadde al-Qusayr ein blanda folkesetnad av sunnimuslimar og katolikkar.Smith, 1841, s. 176. I dag følgjer dei fleste sunniislam. Det var òg nokre få hundre alawittar i byen før opprørarane tok over.Syrian town struggles under siege, awaits attack . Reuters. 2012-03-03.

Stader i nahiyahen
Dei følgjande landsbyen og byen al-Qusayr dannar al-Qusayr nahiyah («underdistrikt»).

al-Qusayr	29 818	/ (arabisk القصير)
Rablah		5 328	/ (arabisk ربلة)
al-Ghassaniyah	4 509	/ (arabisk الغسانية)
al-Aqrabiyah (al-Buwaydah al-Gharbiyah) 4 326 (arabisk العقربية_البويضة الغربية)	
al-Nizariyah	3 813	/ (arabisk النيزارية)
Jusiyah al-Amar	3 447	/ (arabisk جوسية العمار)
al-Buwaydah al-Sharqiyah		3 196 / (arabisk البويضة الشرقية)
al-Dabaa		3 129	/ (arabisk الضبعة)
Shinshar		3 118	/ (arabisk شنشار)
Dahiyat al-Majd	3 061	/ (arabisk ضاحية المجد)
Zita al-Gharbiyah	2 922	/ (arabisk زيتا الغربية)
Arjoun		2 465	/ (arabisk عرجون)
an-Naim	2 290	/ (arabisk الناعم)
Zira'ah		2 250	/ (arabisk زراعة)
al-Hoz		2 239	/ (arabisk الحوز)
Daminah al-Sharqiyah	1 893	/ (arabisk دمينة الشرقية)
Jubaniyah (Ramtout)	1 857	/ (arabisk (جوبانية (رام توت)
Dibbin			1 696	/ (arabisk دبين)
Kafr Mousa	1610	/ (arabisk كفر موسى)
al-Qurniyah		1 329	/ (arabisk القرنية)
Mudan		        1 230	/ (arabisk مودان)
Bluzah		        1 159	/ (arabisk بلوزة)
Tell al-Nabi Mando (Qadesh) 1 068	/(arabisk تل النبي مندو_قادش)
al-Hawi (al-Haweek)	1 050	/ (arabisk الحاوي_الحاويك)
Husseiniya	1 018	/ (arabisk الحسينية)
Daminah al-Gharbiyah	1 012	/ (arabisk دمينة الغربية)
Samaqiat Gharbiyah	866	/ (arabisk سماقيات غربية)
Samaqiat Sharqiyah	864	/ (arabisk سماقيات شرقية)
al-Souadiyah		861	/ (arabisk السوادية)
Hawsh Murshed Samaan	802	/ (arabisk حوش مرشد سمعان)

al-Fadhliyah		798	/ (arabisk الفاضلية)
al-Burhaniyah (al-Radwaniyah)	744	/ (arabisk البرهانية_الرضوانية)
al-Saloumiyah	725	/ (arabisk السلومية)
al-Shoumariyah	713	/ (arabisk الشومرية)
Diyabiyah		698	/ (arabisk ديابية)
Ras al-Ain (Hasabiyah)	690	/ (arabisk رأس العين_حسابية)
Saqirjah (Ain al-Tannour) 674	/ (arabisk سقرجة_عين التنور)
al-Sakher (Hit)	656	/ (arabisk الصخر_هيت)
Abou Jouri		652	/ (arabisk أبو جوري)
al-Masriyah		618	/ (arabisk المصرية)
Hawsh al-Said Ali	541	/ (arabisk حوش السيد علي)
al-Nahriyah		529	/ (arabisk النهرية)
al-Hammam		526	/ (arabisk الحمام)
al-sjiahat		520	/ (arabisk الشياحات)
Ain al-Safa (Akoum)	506	/ (arabisk عين الصفا_أكوم)
Kammam		        474	/ (arabisk كمام)
al-Hamra		431	/ (arabisk الحمراء)
Wadi al-Hourani	379	/ (arabisk وادي الحوراني)
al-Muh		        377	/ (arabisk الموح)
Umm Haratain Atiq	345	/ (arabisk أم حارتين عتيق)
al-Aatafiyah		317	/ (arabisk العاطفية)
al-Khaldiyah		270	/ (arabisk الخالدية)
al-Masitbah		258	/ (arabisk المصيطبة)
al-Buwait		181	/ (arabisk البويت)
Dahiraj		156	/ (arabisk دحيرج)
Wadi Hanna		138	/ (arabisk وادي حنا)
al-Andalus		106	/ (arabisk الأندلس)
Koukran (al-Sadiat)	102	/ (arabisk كوكران_السعديات)
al-Hamidiyah		64	/ (arabisk الحامدية)
al-Haidariyah		56	/ (arabisk الحيدرية)

Kjelder

Denne artikkelen bygger på «Al-Qusayr i Syria» frå ,  den 26. mai 2014. 
 oppgav desse kjeldene:

Kategori:Byar i Syria
Kategori:Busetnader i al-Qusayr-distriktet